Tervetuloa seuraamaan Marttyyrien ääni -ohjelmaa!
Tri Daniel Shayesteh on työskennellyt muslimien evankelioinnin parissa -
kristityksi kääntymisensä jälkeen.
Hänen sydämensä palaa Kristuksen evankeliumin sanomalle.
Hän oli aikaisemmin äärimuslimi.
Hän tietää, miten arvokasta on voittaa lisää muslimeja Kristukselle, -
kun puhutaan evankeliumista muslimiympäristössä.
Tri Daniel Shayesteh, olet lämpimästi tervetullut mukaan ohjelmaamme!
Kiitos. Ilo olla täällä.
On suurenmoista saada sinut taas mukaan.
Olet ollut vieraanamme kerran aiemminkin.
On ollut hienoa esittää kysymyksiä ja saada erittäin hyviä vastauksia.
Uskon, että niin on nytkin.
Vuonna 1979 -
ajatollah Khomeini käynnisti islamilaisen vallankumouksen.
Sinäkin olit siinä mukana.
Sinulla oli vallankumouksessa hyvin tärkeä rooli.
Olit mukana perustamassa -
tärkeää vallankumouksellista islamilaista militanttijärjestöä, -
joka on vielä nykyäänkin usein uutisotsikoissa.
Tri Shayesteh, kertoisitko lyhyesti siitä ajasta Iranissa -
ja roolistasi vallankumouksessa?
Yliopistoon päästyäni -
minusta tuli ajatollah Khomeinin seuraaja ja radikaali muslimi.
Me yliopisto-opiskelijat vastustimme šaahia, Iranin kuningasta, -
poliittisen ja yhteiskunnallisen epäoikeudenmukaisuuden takia.
Mutta ajatollah Khomeini vihasi šaahia, -
koska tämä tunnusti Israelin valtion.
Islamissa se ei käy päinsä.
Islam ei suo minkäänlaisia oikeuksia juutalaisille.
Se ei tunnusta juutalaisten oikeutta maahan.
Ajatollah Khomeinin silmissä šaahi oli vääräuskoinen.
Islamissa vääräuskoisen palkka on kuolema.
Khomeinin mielestä šaahi piti tappaa.
Mutta me vaadimme yhteiskunnallisia muutoksia.
Ajattelimme, että šaahi oli ollut vallassa monta vuotta -
mutta maan tila ei kohentunut.
Minä olin opiskelija. Tilanne äityi niin pahaksi, että nukuin taivasalla.
Šaahia vastustettiin siis joka puolelta.
Ajatollah Khomeini kutsui jopa ateisteja lähtemään mukaan.
Me kaikki lähdimme ja hyväksyimme hänet vallankumousjohtajaksi.
Muistat, mitä sitten tapahtui. Šaahi lähti maasta.
Me nousimme valtaan.
Itse olin fundamentalistinen uskonnollinen muslimi.
Minut kutsuttiin kahden muun kanssa -
perustamaan vallankumousarmeijan.
Iranilla oli yleinen armeija. Se oli hyvin voimakas.
Sitoutuneet muslimit eivät luottaneet siihen, -
koska monet yleisen armeijan jäsenet ovat patriootteja, isänmaanystäviä.
Mutta sitoutuneet muslimijohtajat, kuten ajatollah Khomeini, -
halusivat armeijan, joka voisi tarvittaessa tappaa vaikka veljen, -
äidin tai isän.
Armeijan tavoite oli antaa koulutusta nuorille pojille ja tytöille -
taistelusta ja terroristitekniikoista -
ja sitten lähettää heidät taistelemaan palestiinalaisten -
ja Hizbollahin rinnalla.
Hizbollahin perusti vallankumousarmeija Libanonissa.
Tavoitteena oli valloittaa Israel -
ja tarvittaessa tehdä terroritekoja kaikkialla maailmassa, -
jos jokin länsimaa alkaa vastustaa Iranin hallintoa.
Ensin siis olin mukana, mutta sitten aloin vastustaa ajatollahia.
Miksi? - Ennen vallankumousta ajatollah teki lupauksia iranilaisille.
Hän kutsui mukaan ateisteja, patriootteja, -
kansallismielisiä ja uskonnollisia.
Hän lupasi iranilaisille vapautta ja demokratiaa.
Me kansalaiset emme tunteneet sen ajan islamin poliittista filosofiaa.
Uskoimme, että hän puhuu totta.
Islam on sokeaa kuuliaisuutta. Seurataan johtajan käskyjä.
Myös muut luottivat häneen, sillä ryhmät vihasivat šaahia syvästi.
Noustuaan valtaan ajatollah pyörsi sanansa.
Hän vei parlamentissa läpi lain, joka antoi hänelle absoluuttisen vallan.
Se tarkoittaa, ettei kukaan saa arvostella häntä.
Itse arvostelin ajatollahia hyvin hienovaraisesti ja lempeästi.
Muistutin, mitä meille oli luvattu.
Menimme mukaan vallankumoukseen, koska halusimme rakentaa maata.
Jos joku maassamme ei pidä lupauksiaan -
vaan tekee vääriä asioita, -
meidän pitää muistuttaa häntä, vaikka hän olisi johtaja, -
ystävälliseen sävyyn, että hän on tehnyt virheen.
Ei ole mitään väärää siinä, että kysyy asiaa vilpittömällä sydämellä. - Totta!
Sanoin vain, että jos johtaja tekee virheen, -
häntä pitää huomauttaa siitä ystävällisesti.
Sain siitä kuolemantuomion.
Siksi aloin vastustaa häntä. Olimme nuoria.
Kaipasimme yhteiskunnallista ja poliittista oikeudenmukaisuutta.
Šaahin aikaan meillä oli hieman vapautta, -
mutta kun ajatollah nousi valtaan, hän hyväksytti parlamentissa lain, -
joka takasi hänelle absoluuttisen vallan ja kielsi kaiken kritiikin.
Menetimme vähäisenkin vapauden. Siksi aloimme vastustaa ajatollahia.
Tri Shayesteh, miksi muslimit vihaavat Israelia niin paljon?
Mihin tämä viha pohjautuu?
Se nousee Koraanista, -
Muhammedin elämän viimeisestä kymmenestä vuodesta.
Ensimmäisten 13 vuoden aikana hän kävi kirkossa ja oli maltillinen.
Hän sanoi jopa, ettei kristittyjen, juutalaisten ja muiden -
tarvitse huolestua, sillä he ja heidän tilanteensa ovat hyviä.
Mutta siirryttyään Mekasta Medinaan hän meni erään arabiheimon suojiin.
Muinoin Saudi-Arabia ei ollut turvallinen paikka.
Ihminen voitiin myydä orjaksi, ellei hän ollut jonkin heimon suojeluksessa.
Muhammedilla ei ollut vaihtoehtoa. Hän meni heimon suojiin.
Tuo heimo vihasi juutalaisia, -
sillä Medinan juutalaiset olivat todella varakkaita.
Heidän liiketoimensa menestyivät.
Mutta ikävä kyllä siihen aikaan monet arabit Saudi-Arabiassa -
olivat laiskoja ja ryöstelivät kauppakaravaaneja.
Etenkin tämän kyseisen heimon erikoisalaa -
oli karavaanien ryösteleminen.
Muhammed haki siis turvaa heimosta.
Hänen oli pakko omaksua heimon arvot.
Hän alkoi vähitellen vihata juutalaisia.
Hän rikastui.
Hänestä tehtiin arabien profeetta.
Sitten hän alkoi ryöstellä karavaaneja heimon mukana.
Hän rikastui sitä kautta ja alkoi uhata juutalaisia: -
"Seuratkaa minua tai karkotan teidät." Juutalaiset eivät hyväksyneet häntä.
Hän hyökkäsi juutalaisten kimppuun ja tappoi monia. Otti heiltä maat.
Hän sai siitä valtavat rikkaudet.
Sen jälkeen hän vastusti juutalaisia ja sanoi, että se on Allahin käsky.
Se otettiin Koraaniinkin. Siksi se nousee Koraanista.
Myöhemmin kristityt arvostelivat häntä.
Kolme arkkipiispaa Jemenistä, Irakista ja Syyriasta -
kävivät Muhammedin luona.
He sanoivat hänelle, etteivät he usko sotiin -
vaan haluavat ystävyyttä arabien kanssa.
Muhammed uhkasi heitä sanoen: "Ellette käänny islamiin, te kuolette."
Sen jälkeen hän alkoi vastustaa kristinuskoa.
Hän väitti, että kaikki, mitä hän sanoo, tulee taivaasta.
Hänen puheensa otettiin Koraaniin.
Muslimien viha tulee siis Koraanista.
Kiitos tästä vastauksesta.
Selitit hyvin, mikä tilanne on johtanut tällaiseen mielenlaatuun.
Emme aina pysty ymmärtämään, miksi on olemassa tällaista vihaa.
Mutta joka tapauksessa myöhemmin olit -
erittäin mielenkiintoisessa tilanteessa, -
jossa sinusta tuli kristitty, -
kun löysit Kristuksen ihmeellisellä tavalla.
Se muutti elämäsi.
Olet sen jälkeen toiminut myös yliopiston professorina Australiassa.
Kertomuksesi kosketti sydäntäni tosi paljon.
Jumalalla on tarkoitus jokaisen elämälle.
Olemme sisällä Jumalan suunnitelmassa.
Millaisia terveisiä voit kertoa tänä päivänä työstäsi?
Kansainvälinen tilanne muuttuu jatkuvasti yhä oudommaksi -
kristittyjen ja muslimien välillä.
Olet opettanut yliopistossa kaikesta, -
varmasti myös tästä aiheesta. Voisitko kertoa siitä?
Opetin yliopistossa kulttuurieroista -
sekä uskonnollisista ja ideologisista eroavaisuuksista.
Olen opettanut, millaista johtajuutta eri ideologiat, kuten islam, -
kristinusko, kommunismi ja buddhalaisuus, luovat.
Esittelen myös sitä, millaisia sosiaalisia suhteita ne perustavat -
ja ovat jo perustaneet.
Selitän myös, millaisia ovat perhesuhteet -
ja millainen on perhehierarkia.
Perustuuko se ystävyyteen vai hierarkiaan.
Kaikkia näitä asioita. Myös uskontojen etiikkaa ja moraalia.
Olen erittäin kiinnostunut niistä.
Ensinnäkin ne avaavat omat silmäni.
Miten? - Tutkin sitä tohtoriopinnoissani.
Alani oli kansainvälinen johtaminen.
Pääaineeni oli filosofiset uskomukset, kulttuurit ja uskonnot.
Tein väitöskirjaani varten tutkimuksen.
Se muutti täysin näkemykseni kristinuskosta.
Minulle oli aina opetettu, -
että kristinusko on maailman huonoin uskonto.
Olin hämmästynyt, yllättynyt ja järkyttynyt, -
koska islamilaiset kirjat ja tutkijat olivat aina opettaneet valhetta, -
että kristinusko on huonoin uskonto.
Kristinuskoa syytettiin aina länsimaiden moraalittomuudesta -
ja kristittyjen kaikista virheistä historiassa.
Kristityt kävivät sotia historiassa.
Mutta evankeliumissa ei ole yhtäkään jaetta, joka käskisi sotia ja tappaa.
Se johtuu nimikristityistä.
Näistä asioista opin yliopistossa.
Sitten Jumala avasi oven minulle ja perheelle. Menimme Australiaan.
Sain työpaikan yliopistosta.
Autoin opiskelijoita ymmärtämään kulttuuriaan -
ja lähestymään omaa kulttuuriaan ja muita kulttuureja.
Nämä ovat hyvin tärkeitä asioita liike-elämässä ja niiden pitääkin olla.
Kaikkien näiden kokemusten pohjalta -
joko tutkimuksen tai opetustyön kautta yliopistossa -
minulla on sana lännen yhteiskunnille. Ympärillämme on kaaos.
Muslimien käynnistämät sodat maailmassa -
ovat aikaansaanet melkoista epävarmuutta maailmassa.
Kuvittele, että viimeksi kuluneen vuosikymmenen aikana -
turvallisuuteen on käytetty valtavat summat rahaa -
muslimiterroristien luoman epävarmuuden vuoksi.
Sanani ja terveiseni ihmisille on Jeesuksen Kristuksen rakkaus, -
sillä rakkaus on kaiken lähde.
Rakkaus, ystävällisyys, kunnioitus luovat yhteenkuuluvuutta.
Itsekeskeisyys ei kykene siihen.
Sota ja jihad eivät pysty yhdistämään ihmisiä.
Jihad ei ole pystynyt yhdistämään edes muslimimaita.
Šiiat ja sunnit ovat tappaneet toisiaan 1 400 vuoden ajan miljoonittain.
Olemme nähneet, mitä Isis teki Syyriassa ja Irakissa.
Se tappoi kristittyjä ja jesidejä mutta myös muslimeja.
Sodasta ja jihadista ei ole apua.
Muslimien pitää muuttaa ajatustapojaan.
Myös länsimaalaisten täytyy ymmärtää, mitä islam on, -
mitä kristinusko on, mitä muut uskonnot ovat.
Elämme sukupolvessa ja aikakaudella, -
jossa ihmisiä on tullut yhteen eri taustoista.
Elleivät he tunne toisiaan, syntyy kaaos.
Meidän pitää tuntea toisemme sekä toisten elämät ja uskonjärjestelmät.
Pitää luottaa mieleemme, sydämeemme ja omaantuntoomme -
ja verrata niitä muiden vastaaviin.
Jos länsimaalaiset ja länsimaiden poliitikot tekevät niin, -
he kumartavat Jeesuksen edessä.
Muistat, miten puhuin monille poliitikoillenne viime vuonna.
Pyysin heitä ystävällisesti -
kunnioittamaan Jeesusta Kristusta.
Jeesus Kristus on Jumala, -
mutta Hän on myös nykyisen sivilisaation lähde.
Jo pelkästään Ihmisenä ja miehenä Hän on ihmeellinen.
Hän toi lännen yhteiskunnalle mahtavia asioita.
Se on sanomani länsimaalaisille. He tarvitsevat ymmärrystä -
kulttuuristaan ja uskostaan joka kantilta elämässään.
Tulee nähdä, miten loistava se on.
Ikävä kyllä olemme menettämässä -
länsimaisen kulttuurin arvoja -
ja kunnioituksen Jumalan sanaa kohtaan.
Muodissa on etsiä arvoja muualta kuin kristinuskosta.
Se on surullista. - Niin on.
Siksi se, mitä äsken sanoit, -
on hyvin tärkeää.
Meidän pitää ymmärtää, että on tärkeää tarkastella, mitä meillä on, -
ettemme menetä sitä.
Olemme myös kohdanneet muslimien maahanmuuton ilmiön.
Eurooppaan on tullut valtava määrä ihmisiä -
useista eri maista.
Asia on aiheuttanut kysymyksiä myös Suomessa.
Poliitikot keskustelevat, miten asiaan tulisi suhtautua, -
miten sitä tulisi käsitellä ja mihin kaikki johtaa tulevaisuudessa.
Tri Shayesteh, mikä mielestäsi on tärkein syy -
näille mielipiteille?
Ja miksi länsimaiden johtajista suuri osa ajattelee, -
että meidän täytyy avata ovet muslimeille.
Yhteiskuntaa valmistellaan, niin että se itse vaatii, -
että muslimien tarpeisiin ja vaatimuksiin pitää vastata -
ja heidän käskyjään tulee kunnioittaa.
Ei ole epäilystäkään, että Jumala on tuonut länsimaat -
hyvin siunattuun tilanteeseen.
Jumala on siunannut tätä maata.
Länsimaalaiset ovat hyvin luovia.
He ovat erittäin hyviä tekemään keksintöjä ja kaikkea muuta.
Paitsi että heidän täytyy auttaa ihmisiä humanitaarisella tavalla, -
heidän pitää myös auttaa ihmisiä edistämään elämäänsä -
kaikilla elämänaloilla.
Tällaista ei löydy kaikkialta. Tämä on Kristuksen mielenlaatu.
Jos auttaa muita kehittymään, heidän kehityksensä -
auttaa itseä kehittymään lisää.
Siitä ei ole epäilystäkään. Se on ollut lännen vaikutin -
menneinä vuosina ja vuosikymmeninä.
Rohkaisen siihen aina.
Mutta kerron nyt esimerkin.
Monet länsimaalaiset poliitikot eivät kykene ajattelemaan sitä.
Ei ole väliä, miten avosydäminen on, -
miten humaani on, -
miten valmis on auttamaan sellaisia, jotka tarvitsevat apua.
Mutta ilman suunnitelmaa se johtaa katastrofiin.
Kuvitellaan, että sinulla on neljän hengen perhe.
Yhtäkkiä joku kolkuttaa ovelle -
ja sanoo: "Haluamme tulla teille asumaan. Meitä on kuusi henkeä.
Et päästä heitä sisälle.
Sanot: "Auttaisin teitä mielelläni, mutta ensin minun pitää tarkastaa, -
onko minulla varaa siihen ja onko minulla huoneita, jonne he mahtuvat, -
minne laitan lapseni ja monia muita asioita.
Minulla on oma kulttuurini, sinulla omasi.
Meidän täytyy varmistaa, mitkä ovat yhtäläisyydet -
ja mitkä ovat jyrkkiä vastakohtia.
Jos on asioita, jotka ovat jyrkästi toistensa vastakohtia, -
pitää pohtia, miten voimme ratkaista ne.
Viiden minuutin pohdinnan jälkeen voi jo sanoa perheelle: -
"Olen pahoillani, mutta ei onnistu."
Monet länsimaalaiset poliitikot eivät kykene tällaiseen ajatteluun.
Jumala on siunannut Suomea, Saksaa ja Englantia. Ei ole epäilystäkään.
Mutta jos kapasiteettisi riittää 10 000:lle, älä ota miljoonaa, -
sillä se tuhoaa oman taloutesi.
Etsikää muslimimaita, -
kuten vauras Saudi-Arabia, vauraita arabimaita, -
antamaan heille suojaa ja käyttämään heihin miljoonia dollareita.
He rahoittavat miljoonilla dollareilla terrorismia.
Käyttäköön ne rahat terrorismin sijaan maahanmuuttoon.
Mikseivät he avaa ovia pakolaisille?
Heillä on tavoite. Menkööt ihmisjoukot -
länsimaihin ja valloittakoot ne.
Koska heitä tulee massoittain, he eivät pysty oppimaan kulttuurin tavoille.
Olen nähnyt sen itse kolmenkymmenen vuoden aikana, -
miten jotkut muista maista tulevat eivät kunnioita länsimaisia arvoja.
Se murtaa sydämeni todella. Kotimaani on Iran.
Julma islamilainen hallinto ja ajatollah Khomeini valtasivat maan.
Sanoivat, ellette seuraa meitä, ette kuulu tänne.
Länsimaat ottivat minut suojiinsa.
Länsimaat eivät kerjänneet minua tulemaan.
Minä kerjäsin päästä sinne. "Antakaa minulle suoja." He antoivat sen.
Ihmisenä minun pitää ymmärtää, miten ystävällisiä he ovat.
He ovat todella ystävällisiä.
Minun pitää myös ymmärtää, miksi he ovat ystävällisiä.
Yliopistossa opin, -
että heidän ystävällisyytensä johtuu kristillisestä kulttuurista.
Minun pitää kunnioittaa heidän kulttuuriaan, lakiaan ja muuta.
Tämä on surullista.
Tilanteesta ei voi syyttää yksin muslimeja. Syy on myös poliitikkojen.
Jotkut länsimaiden poliitikot rakastavat työtään enemmän kuin maataan.
He eivät ota maahanmuuttajia kotiinsa, kuten kerroin esimerkissä, -
vaan yleisesti maahan.
Se tarkoittaa, etteivät he tunne politiikan periaatteita ja järjestelmää.
He eivät ymmärrä johtamista eivätkä kulttuurieroja.
Kulttuurit voivat joskus olla diktatorisia, -
passiivisia tai luovia. He eivät tunne näitä asioita.
Ja joka paikassa painostetaan poliittiseen korrektiuteen.
Joidenkin ihmisten tavoite on tuhota kristinusko, -
koska heillä on vasemmistolainen tai ateistinen ideologia.
Sydämeni murtuu, etteivät he ymmärrä, -
että heidän oma vasemmistolai- suutensa tuhoaa myös heidät itsensä.
Ja tämä on ongelma. Länsimaat ovat ottaneet takapakkia.
He eivät tunne historiaansa, kulttuuriaan eikä arvojaan.
Ja nyt he ovat menettämässä niitä vähitellen.
Se pelottaa minua.
Ajattelen: "Jos Amerikasta tulee kuin Iran tai Saudi-Arabia, -
minne sitten voin paeta lasteni kanssa? Ei ole muuta paikkaa."
Puolustan läntisiä arvoja ja vapautta, ei vain siksi, että olen kristitty, -
vaan myös siksi, että olen vastuussa perheestäni ja sen turvallisuudesta.
Tämä on suojapaikkani.
Nyt, enemmän kuin koskaan aiemmin tarvitaan -
hyvää sanomaa Jeesuksen Kristuksen muuttavasta voimasta.
Ja se, miten Hän on muuttanut sinun elämäsi, -
on mahtava esimerkki siitä, miten Jumala toimii tänään.
Hän antaa sanomansa taivaasta -
tänne maan päälle.
Tri Shayesteh, olen iloinen, että olit täällä kanssamme -
selittämässä meille, -
miten me yhteiskuntana olemme menettämässä jotain, -
joka on ollut meille hyvin tärkeää.
Arvostan todella työtänne.
Toivon teille kaikkea hyvää.
Jeesuksen siunausta elämäänne ja perheellenne, -
jotta voitte toimia hyvällä sydämellä.
Se, mitä teette, on lahja meidän kulttuurillemme -
tässä hyvin tärkeässä hetkessä.
Kiitos, tri Shayesteh. - Oli ilo olla täällä.
Suomennos: Marianne Tenetz